9. 10. 93 De Europæiske Fællesskabers Tidende Nr. L 252/9 KOMMISSIONENS FORORDNING (EØF) Nr. 2778/93 af 8. oktober 1993 om ændring af forordning (EØF) nr. 3540/85 om gennemførelsesbestemmelser til særforanstaltningerne for ærter, bønner, hestebønner og sødlupiner KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (!), senest ændret ved forordning (EØF) nr. 1552/93 (?), særlig artikel 16, og ud fra følgende betragtninger : Ved Kommissionens forordning (EØF) nr. 3540/85 (?), senest ændret ved forordning (EØF) nr. 3328/92 (?), er der fastsat gennemførelsesbestemmelser til særforanstaltnin- gerne for ærter, bønner, hestebønner og sødlupiner ; i artikel 31a, stk. 1, i forordning (EF) nr. 3540/85 er det fastsat, at der ved samhandel inden for Fællesskabet med ærter, bønner, hestebønner og sødlupiner skal fremlægges et kontroleksemplar T5, og i artikel 31a, stk. 2, andet afsnit, er det fastsat, at beviset for, at det primære krav, jf. artikel 31 i forordning (EØF) nr. 3540/85, er opfyldt, skal fremlægges inden for en frist på 15 måneder, der løber fra måneden efter den måned, hvor sikkerheden blev stillet ; den støtteordning, der er indført ved forordning (EØF) nr. 1765/92, afløser bestemmelserne for ærter, bønner, hestebønner og sødlupiner; i forordning (EØF) nr. 3328/92 er den endelige frist for opfyldelsen af forpligtelsen til at anvende produkterne som omhandlet i artikel 9 i forordning (EØF) nr. 3540/85 fastsat til den 30. november 1993; for at lette afslutningen af det administrative arbejde bør der gives det ansvarlige organ mulighed for at frigive den sikkerhed, som er stillet i henhold til artikel 32 i forord- ning (EØF) nr. 3540/85 for de i artikel 31a i nævnte forordning omhandlede produkter, når der er fremlagt bevis for, at de pågældende produkter er på lager efter den 30. november 1993, uden at der er udbetalt støtte ; de i denne forordning fastsatte foranstalfninger er i over- ensstemmelse med udtalelse fra Forvaltningskomitéen for Tørret Foder — UDSTEDT FØLGENDE FORORDNING : Artikel 1 Uanset bestemmelserne i artikel 31, stk. 2, i forordning (EØF) nr. 3540/85 kan det ansvarlige organ for produkter, som er på lager efter den 30. november 1993, og for hvilke der er fremlagt bevis for, at der ikke er udbetalt støtte, frigive den sikkerhed, der er stillet i henhold til artikel 32 i nævnte forordning. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 8. oktober 1993. ()) EFT nr. L 181 af 1. 7. 1992, s. 12. () EFT nr. L 154 af 25. 6. 1993, s. 19. (?) EFT nr. L 342 af 19. 12. 1985, s. 1. () EFT nr. L 334 af 19. 11. 1992, s. 17. På Kommissionens vegne René STEICHEN Medlem af Kommisstonen